**Aino Ruotanen** on suomalainen kanteletaiteilija, laulaja, säveltäjä ja pedagogi.

Ruotanen on valmistunut musiikkipedagogiksi Karelia-ammattikorkeakoulusta 2013 ja vuonna 2017 musiikin maisteriksi Global Master-maisteriohjelmasta (Royal Academy of Music, Aarhus/Sibelius-Akatemia). Lisäksi hän on opiskellut Malmö Music Academyn maailmanmusiikkilinjalla Ruotanen on kotoisin Rääkkylästä, joka on tunnettu kansanmusiikkipaikkakunta. Urallaan hän on esiintynyt muun muassa Suomessa, Ruotsissa, Norjassa, Tanskassa, Saksassa, Virossa, Venäjällä, Kirgisiassa, Japanissa, Senegalissa ja Ghanassa.

Ruotanen soittaa muun muassa kokoonpanoissa Aino & Miihkali (perustajajäsen), Uniruukki (perustajajäsen) ja Afrotysonia. Lisäksi hän on Väki-kollektiivin perustajajäsen. Sävellys- ja esiintymistyön lisäksi Ruotanen työskentelee soitonopettajana.

Uniruukki
---------

Uniruukki on Aino Ruotasen vuonna 2010 Joensuussa perustama yhtye, jonka jäsenet Ruotasta lukuun ottamatta ovat vaihdelleet vuosien varrella. Uniruukki julkaisi ensimmäisen albuminsa 2015.

Kanteleliitto valitsi Uniruukin vuoden yhtyeeksi 2016.

Aino & Miihkali
---------------

Aino & Miihkali on Aino Ruotasen ja Miihkali Jaatisen vuonna 2017 perustama duo, joka aloitti toimintansa Tanskassa. Vuonna 2019 duo julkaisi ensimmäisen albuminsa, jolla kuullaan pääasiassa Ruotasen säveltämiä ja sanoittamia kappaleita.

Duossa Ruotanen laulaa sekä soittaa kanteletta luoden äänimaailmoja liveluuppauksen avulla.

Aino & Miihkali -duo valittiin Kansanmusiikkiliiton tammikuun 2023 kiertueyhtyeeksi. Aikaisemmin kokoonpano on kiertänyt Suomessa, Tanskassa ja Saksassa. Duo on esiintynyt useaan otteeseen Palefacen kanssa, esimerkiksi YLEn Puoli Seitsemän Hyvä Joulumieli -erikoislähetyksessä 2021 sekä Vasemmistoliiton striimatussa vappukonsertissa 2020.

Huhtikuussa 2023 Karkkilan kaupunki tiedotti yhteistyöstä Aino & Miihkali -duon kanssa. Duo alkaa järjestää monitaiteisia klubi-iltoja, joilla vuonna 2023 vierailevat esimerkiksi muusikot Heikki Salo ja Mari Rantasila sekä varjoteatteritaiteilija Elviira Davidow. Karkkila tavoittelee yhteistyöllä eri taiteenalojen saatavuutta ja tarjontaa sekä kaupungin tunnettavuutta. Aino Ruotanen ja Miihkali Jaatinen ovat saaneet klubille Musiikin edistämissäätiön avustusta ja ovat kertoneet haluavansa luoda paikallisen ja kestävän kulttuuritapahtumakonseptin.

Väki-kollektiivi
----------------

Aino Ruotanen ja tanssitaiteilijat Veera Snellman ja Johanna Karlberg perustivat Väki-kollektiivin vuonna 2022. Ruotanen toimii kollektiivissa muusikko-säveltäjänä. Ryhmän ensimmäinen tuotanto oli päiväkoteja kiertänyt tanssi- ja musiikkiteos Vieras väki. Kollektiivi kertoo pyrkivänsä edistämään taiteen saavutettavuutta viemällä taidetta ihmisten, "kaikenlaisen väen" luo.

Levytyksiä
----------

* Uniruukki: Uniruukki (2015)
* Siri's Runaway (2018, single)
* Fireworks (2019, single)
* Aino & Miihkali: Aino & Miihkali (2019)
* Aino & Miihkali: Akileijat (2022, single)

Yksityiselämä
-------------

Aino Ruotasen kumppani on muusikko Miihkali Jaatinen.

Viitteet
--------

1. ↑  Ruotanen, Aino: Aino Ruotanen - Biografia *ainoruotanen.com*. Viitattu 29.4.2023.
2. 1 2  Ruotanen, Aino & Jaatinen, Miihkali: Aino & Miihkali *ainomiihkali.com*. Viitattu 29.4.2023.
3. ↑  Ruotanen, Aino: Aino Ruotanen - Yhtyeet - Uniruukki *ainoruotanen.com*. Viitattu 29.4.2023.
4. 1 2  Rajala, Osku: Levyarvostelu: Uniruukki *Jazzrytmit - The Web Jazz Magazine in Finland*.  16.10.2015. Viitattu 30.4.2023.
5. ↑  Afrotysonia - Bio *afrotysonia.com*. Viitattu 29.4.2023.
6. 1 2  Väki-kollektiivi - Meistä Väki-kollektiivi. Viitattu 29.4.2023.
7. ↑  Kanteleliiton tunnustukset Kari Dahlbomille, Uniruukille, Ida Elinalle ja Vilma Timonen Quartetille  27.2.2016. Kanteleliitto. Viitattu 30.4.2023.
8. ↑  Aino & Miihkali *Suomen kansanmusiikkiliitto*. Viitattu 2.5.2023.
9. ↑  Sormunen, Tiina: Aino ja Miihkali ei tahdo laatikkoon *Karjalan Heili*.  15.8.2018. Viitattu 2.5.2023.
10. ↑  Lempinen-Vesa, Riitta-Leena: Taikkarin kasvatti Aino Ruotanen loistaa perjantaina Kulttuurikellarilla *Itä-Savo*.  18.1.2023. Viitattu 2.5.2023.
11. ↑  Ryynänen, Hanna: Julkaisuesittelyt: Aino ja Miihkali.  *Kantele-lehti*, 9.12.2019.  Kanteleliitto. lehtiluukku.fi.
12. ↑  Kainulainen, Kaarina: Aino & Miihkali -debyyttialbumi.  *Koti-Karjala*, 15.8.2019. lehtiluukku.fi.
13. 1 2  Kiertueet: Aino & Miihkali Kansanmusiikkiliitto. Viitattu 30.4.2023.
14. ↑  Ruotanen, Aino: Aino & Miihkali Hyvä joulumieli -lähetyksessä *ainoruotanen.com*. Viitattu 29.4.2023.
15. ↑  May Day 2020 concert PALEFACE feat. AINO & MIIHKALI *youtu.be*. Viitattu 29.4.2023.
16. ↑  Ajankohtaista: Monitaiteellisten klubi-iltojen sarja käynnistyy kesällä Karkkilassa  18.4.2023. Karkkilan kaupunki. Viitattu 2.5.2023.
17. ↑  Musiikin edistämissäätiön vuoden 2022 myönteiset tukipäätökset Musiikin edistämissäätiö MES. Viitattu 2.5.2023.
18. ↑  Valtonen, Vesa: Karkkilassa aloitetaan kesällä monitaiteelliset klubi-illat - luvassa nimekkäitä esiintyjiä *Länsi-Uusimaa*.  19.4.2023. Viitattu 2.5.2023.
19. ↑  Vieras väki – lapsille suunnatun tanssi- ja musiikkiteoksen toteutus sekä päiväkoti- ja kirjastokiertue  2021. Koneen Säätiö. Viitattu 30.4.2023.
20. ↑  Aino & Miihkali -duo yhdistää kanteleen ja kitaran *Hämeen Sanomat*.  24.7.2018. Viitattu 2.5.2023.

Aiheesta muualla
----------------

* Aino Ruotasen kotisivut
* Aino & Miihkali -yhtyeen kotisivut
* Afrotysonian kotisivut
* Väki-kollektiivin kotisivut